Publication: Magyar Közlöny
Issue: MK-2005-79 (Year: 2005, Number: 79)
Era: 2004-2010
Section: 1. számú melléklet a 22/2005. (VI. 14.) HM–EüM együttes rendelethez
Paragraph Index: 905

2. nem heves formája E E KLGS KLGS KLGS KLGS KLGS E KLGS - A fül barofunkció romlásának mértékét és tartósságát otometriás vizsgálaton kívül barokamrai felszállással (zuhanópróba) is ellenõrizni kell. Tartós és igen kifejezett fül barofunkciós zavar (a dobhártya kiterjedt hyperaemiája, a dobüregi vérömleny, exudátum), mely barokamrai vizsgálat vagy gyakorlórepülés után jelentkezik, a szakkiképzés vagy a repülések folytatását kizárja. Hasonló módon kell elbírálni azokat az eseteket is, amikor a dobhártya helyi elváltozásai és a fájdalom nem áll elõtérben, hanem hosszabb ideig tartó (több nap) hallászavar lép fel minden alkalommal, amikor a vizsgált személy légnyomásváltozás hatásának van kitéve. A dobhártya kiterjedt hyperaemiáját, amelynél bevérzés vagy exudátum van a dobüregben, fájdalom, füldugulás kíséri, valamint azokat a mérsékelt fokú hallászavarokat, amelyek a barokamrai vizsgálat után 24 órán belül megszûnnek, a fül mérsékelt barofunkció zavaraként kell értékelni. Ezekben az esetekben a II–IX. rovat szerinti alkalmasságot, különleges elbírálás alapján, a végzett munka jellegétõl, a barofunkció zavar formájától (organikus vagy funkcionális), a gyógykezelés eredményétõl és egyéb olyan adatoktól függõen kell meghozni, amelyek alapján következtetni lehet arra, hogy a vizsgált személy hogyan tudja a jövõben a munkakörével kapcsolatos feladatokat ellátni. A jelölt vizsgálatoknál a fül barofunkcióját a fülkürt átfújásával, a fül-orr-gége szervek endoscopiás, audiometriás és barokamrai vizsgálatával kell meghatározni. Azokban az esetekben, amikor a normális otoscopiás lelet és jó hallás mellett az Eustach kürt átjárhatósága akadályozott, a vizsgálatot az orr nyálkahártyájának anaemizálása után meg kell ismételnünk. Ha a barokamrai vizsgálat a fül barofunkció zavarát mutatja, úgy a barotraumás elváltozások megszûnése után a vizsgálatot meg kell ismételni. Amennyiben a jelöltnél a barokamrai vizsgálat után enyhe dobhártya hyperaemia található vagy a kalapács nyelének belöveltsége, de az otomanometria eredményei jók, a fül-orr-gége szervekben egyéb kóros eltérés nincs, beiskolázása engedélyezhetõ. Az orrmelléküregek barofunkció zavarait a vizsgált panaszai, az orrnyálkahártya vizsgálati lelet, a légnyomásváltozás-tûrõképesség, a barokamrai vizsgálat elõtt és után végzett melléküreg röntgenvizsgálatok együttes adatai alapján lehet megállapítani. Sor- Betegségek és fizikai I. szám fogyatékosságok megnevezése A B II. III. IV. V. VI. VII. VIII. IX. 130. Hallásromlás

Source: https://magyarkozlony.hu/hivatalos-lapok/95a48f278ccba8317e6067aa0ef7de89b65eb77e/dokumentumok/dc1d8f6d54cb2ed624c51053d90af2fe97881d0a/letoltes